CELEX: 62003TJ0285
Agrikoltura
Organizzazzjoni komuni tas-swieq tal-prodotti tal-frott u l-ħxejjex ipproċessati
Għajnuna għal produzzjoni tal-prodotti ipproċessati tat-tadam
Metodu ta' kalkolu għall-ammonti ta' l-ispejjeż
Sena tal-marketing 2000/2001

Kuntest ġuridiku
1       L-Artikolu 33 (1), KE jistabilixxi :
"L-iskop tal-politika agrikola komuni għandu jkun:
a)      li tkabbar il-produzzjoni agrikola bli jippromwovi progress tekniku u bli jassigura l-iżvilupp razzjonali ta’ produzzjoni
agrikola u l-aħjar utiliżżazzjoni  possibbli tal-fatturi ta’ produzzjoni, speċjalment tan-nies tax-xogħol,
b)      li tassigura b’dan il-mod livell ġust ta’ għajxien għall-popolazzjoni agrikola, partikolarment bli jkabbar il-qligħ individwali
tal-ħaddiema fl-agrikoltura,
c)      li tagħmel is-swieq stabbli,
d)      li tiggarantixxi id-disponibilita' tal-provvisti,
e)      li tassigura prezzijiet raġonevoli fil-konsenja tal-prodotti lill-konsumatur."
2       L-Artikolu 2 tar-Regolament tal-Kunsill (KE) Nru 2201/96 tat-28 ta' Ottubru 1996 dwar l-organizzazzjoni komuni tas-swieq tal-prodotti
tal-frott u l-ħxejjex ipproċessati (ĠU L 297, p. 29, iktar 'l quddiem "regolament ta' bażi") jistabbilixxi, fit-taqsima applikabbli
għal kawża preżenti:
"1. Sistema ta’ għajnuna għall-produzzjoni għandha tkun tapplika għall-prodotti elenkati fl-Anness I miksuba mill-frott u
l-ħxejjex maħsuda fil-Komunità.
2. Għajnuna għall-produzzjoni għandha tingħata lill-proċessuri li jkunu ħallsu lill-produtturi għall-materja prima tagħhom
prezz li ma kienx anqas mill-prezz minimu skond kuntratti bejn, min-naħa ’l waħda, l-organizzazzjonijiet tal-produtturi li
għandhom l-għarfien jew awtorizzati provviżorjament skond ir-Regolament (KE) Nru 2200/96, u l-proċessuri fuq in-naħa l-oħra
(...) "
3       L-Artikolu 4 tar-Regolament ta' bażi jippreċiża, fit-taqsima tiegħu applikabbli għal-kawża preżenti :
"1. L-għajnuna għall-produzzjoni tista’ ma teċċedix id-differenza bejn il-prezz minimu mħallas lill-produttur fil-Komunità
u l-prezz tal-materja prima fil-pajjiżi terzi prinċipali li jipproduċu u jesportaw.
2. L-ammont ta’ l-għajnuna għall-produzzjoni għandu jkun hekk iffissat li jkun jippermetti li l-prodott tal-Komunità jkun
jista’ jiġi disponut fil-limitu mniżżel fil-paragrafu 1. Fl-għarfien ta’ l-ammont ta’ l-għajnuna, mingħajr preġudizzju għall-applikazzjoni
ta’ l-Artikolu 5, għandu jittieħed kont b’mod partikolari ta’:
a) id-differenza bejn il-prezz tal-materja prima fil-Komunità u dak miksub fil-pajjiżi prinċipali li jikkompetu;
b) l-ammont ta’ l-għajnuna ffissat jew ikkalkolat qabel it-tnaqqis imsemmi fil-paragrafu 10, fejn japplika, għas-sena tal-marketing
ta’ qabel;
u
c) meta l-produzzjoni tal-Komunità ta' prodott tkun tagħti kont għal sehem sostanzjali tas-suq, xejriet fil-volum tal-kummerċ
barra l-pajjiż u l-prezzijiet miksuba f'dak il-kummerċ, meta l-kriterju ta' l-aħħar jirriżulta fi tnaqqis fl-ammont ta' l-għajnuna.
3. L-għajnuna tal-produzzjoni għandha tkun stabbilità skond il-piż nett tal-prodott ipproċessat. Il-coefficients li jesprimu
r-relazzjoni bejn il-piż tal-materja prima użata u l-piż nett tal-prodott ipproċessat għandhom ikunu definiti fuq bażi standardizzata.
Dawn għandhom ikunu regolarment aġġornati fuq il-bażi ta’ l-esperjenza.
[…]
5. Il-prezz tal-materja prima f'pajjiżi terzi prinċipali li jikkompetu għandu jkun stabbilit prinċipalment fuq il-bażi tal-prezzijiet
li jkunu attwalment japplikaw fl-istadju tax-xatba tar-razzett għal prodotti friski ta' kwalità komparabbli użata fl-ipproċessar,
marbuta mal-bażi tal-kwantitajiet tal-prodotti lesti u esportati minn dawk il-pajjiżi terzi.
6. Meta l-produzzjoni tal-Komunità tkun għal ta’ l-anqas tammonta għall-50 % tal-kwantitajiet ta’ xi prodott li jagħmel sehem
mis-suq tal-konsum tal-Komunità, ix-xejriet fil-prezzijiet u l-kwantitajiet ta’ l-importazzjonijiet u l-esportazzjonijiet
għandhom ikunu stmati bli jitqabbel it-tagħrif għas-sena kalendarja ta’ qabel il-bidu tas-sena tas-suq mat-tagħrif għas-sena
kalendarja ta’ qabel.
7. Fil-każ ta’ prodotti pproċessati mit-tadam, l-għajnuna tal-produzzjoni għandha tkun ikkalkolata għal:
(a) tadam ikkonċentrat li jinsab fil-kodifika NK 2002 90;
[…]
9. Il-Kummissjoni għandha tistabbilixxi l-ammont ta' l-għajnuna tal-produzzjoni qabel il-bidu ta' kull sena tas-suq, (...).
Il-coefficients imsemmija fil-paragrafu 3, il-ħtiġijiet minimi tal-kwalità u regoli oħra dettaljati għat-tħaddim ta' dan l-Artikolu
għandhom ikunu adottati skond l-istess proċedura.
10. Għall-prodotti pproċessati mit-tadam, l-ispiża sħiħa m’għandhiex teċċedi għal kull sena tal-marketing, l-ammont li kien
ikun intlaħaq kieku l-kwoti Franċiżi u Portugiżi għall-konċentrati għas-sena tal-marketing 1997/1998 kienu ġew stabbiliti
kif ġej:
-      Franza: 224 323 tunnellati
-      Portugall: 670 451 tunnellati
Għal dak il-għan, l-għajnuna stabbilita għall-konċentrat tat-tadam u ta’ l-estratti tiegħu skond il-paragrafu 9 għandhom jitnaqqsu
b’5,37 %. Jista’ jitħallas suppliment wara s-sena tal-marketing jekk iż-żjieda fil-kwoti Franċiżi u Portugiżi ma jkunux ġew
użati kollha."
4       Fl-aħħar ir-Regolament tal-Kummissjoni (KE) Nru1519/2000 ta' 12 ta' Lulju 2000 li jistabbilixxi għas-sena tal-marketing 2000/2001,
il-prezz minimu u l-ammont ta' għajnuna għall-produzzjoni tat-tadam ipproċessat (ĠU L 174, p. 29), jistabbilixxi, f'Artikolu
2 (1), li, "għas-sena ta' marketing 2000/2001, l-għajnuna għall-produzzjoni stabbilita f'Artikolu 4 (tar-regolament ta' bażi)
hija ffissata fl-Anness II". L-ammont ta' l-għajnuna tal-produzzjoni ġie stabbilit f'17,178 EUR għal kull 100kg ta' konċentrat
tat-tadam b'kontenut niexef li jiżen 28% jew aktar imma inqas minn 30%.

Fatti u proċeduri
5       B'ittra ta' l-4 ta' Frar 2000, il-Kummissjoni talbet lill-awtoritajiet Ċiniżi jgħaddulha malajr kemm jista' jkun l-informazzjoni
neċessarja, billi jimlew il-kwestjonarju li ntbagħat flimkien ma' l-ittra, sabiex tiġi stabbilita l-għajnuna għas-sena ta'
marketing 2000/2001 fis-settur tal-frott u ħxejjex ipproċessati. Din l-ittra baqgħet mingħajr risposta.
6       Wara li ġie adottat ir-Regolament Nru 1519/2000, delegazzjonijiet u assoċjazzjonijiet rappreżentattivi tal-produtturi tal-prodotti
ipproċessati abbażi tat-tadam ta' Spanja, ta' Franza, tal-Greċja, ta' l-Italja u tal-Portugall ressqu flimkien l-oġġezzjonijiet
tagħhom lill-Kummissjoni u huma kkontestaw il-fatt li ma ttiħidx in kunsiderazzjoni il-prezz tat-tadam Ċiniż sabiex jiġi stabbilit
l-ammont ta' l-għajnuna konċessa.
7       L-organizzazzjoni ewropea ta' l-industriji tal-kunserva tat-tadam (minhawn 'il quddiem msejħa l' "OEICT") u l’Associação Portuguesa
dos Industriais de Tomate indirizzaw lill-Kummissjoni aktar talbiet għall-modifika ta' l-ammont konċess. Waħda minn dawn it-talbiet
kellha magħha kopja ta' kuntratt li kien fih il-prezz tal-prodott imħallas lill-produttur Ċiniż.
8       B'ittra tal-5 ta' Marzu 2001, indirizzata lill-Ministru ta' l-Agrikoltura Portugiż, bħala risposta lit-talba għar-reviżjoni
tal-kalkolu ta' l-ammont ta' l-għajnuna, il-Kummissjoni indikat li l-iffissar ta' l-ammont ta' l-għajnuna għall-ipproċessar
tat-tadam għas-sena tal-marketing 2000/2001 ġie effettwat strettament skond l-Artikoli 3 u 4 tar-Regolament ta' bażi. Hija
kkonfermat ukoll li rċeviet risposta, fit-13 ta' Diċembru 2000, għall-ittra ta' l-OEICT li fiha kienet indikat il-prezz ta'
kuntratt konkluż maċ-Ċina, iżda hi żiedet ukoll li kien impossibbli għaliha li timmodifika d-deċiżjoni tagħha abbażi ta' prezz
stipulat f'kuntratt, li mhux ikkonfermat mill-awtoritajiet nazzjonali kkonċernati.
9       F'Settembru 2001, is-servizzi diplomatiċi Spanjoli f'Pekin kisbu ċertifikat li kien ġej mill-awtoritajiet Ċiniżi li kien jindika,
għas-snin tal-marketing 1999 u 2000, il-prezz medju tat-tadam li ġie mħallas lill-produtturi tal-provinċja Xinjiang, li tirrappreżenta
bejn wieħed u ieħor 88% tal-produzzjoni totali Ċiniża tat-tadam ipproċessat. Dan id-dokument ġie trasmess lill-membru tal-Kummissjoni
responsabbli, M. Fischler, fi 9 ta' Novembru 2001, mill-Ministru ta' l-Agrikoltura Portugiż, u kif ukoll, fis-7 ta' Diċembru
2001, mill-OEICT.
10     Fil-31 ta' Jannar 2002, il-Kummissjoni irrispondiet lil din l-organizzazzjoni ta' l-aħħar fejn għal darb'oħra enfasizzat il-konformità
ta' l-iffissar ta' l-ammont ta' l-għajnuna skond l-Artikoli 3 u 4 tar-Regolament ta' bażi. Barra minnhekk, il-Kummissjoni
bbażat ruħha fuq il-fatt, li skond hi l-industrija komunitarja tat-tadam kienet laħqet livell rekord ta' trasformazzjoni,
u ma ġiet bl-ebda mod żvantaġġata, għaldaqstant kienet tal-fehma li ma kienx neċessarju li tirrivedi ir-Regolament Nru 1519/2000.
11     Wara laqgħa, li nżammet fis-6 ta' Novembru 2002, u korrispondenza varja indirizzata mir-rikorrenti lill-Kummissjoni, din ta'
l-aħħar iddikjarat, b'ittra tas-7 ta' Jannar 2003, li hija ma kellha l-ebda raġuni li tirrevedi r-Regolament Nru 1519/2000.
12     Kienu f'dawn iċ-ċirkustanzi li, fit-18 ta' Awwissu 2003, ir-rikorrenti ppreżentaw dan ir-rikors.

Talbiet tal-Partijiet
13     Ir-rikorrenti talbu li l-Qorti tal-Prim'Istanza għandha:
–       Tikkundanna lill-Kummissjoni tħallas lil kull soċjetà rikorrenti l-flus ta' l-għajnuna tal-produzzjoni (hekk kif stabbilit
fl-Anness A.27 tar-rikors), flimkien ma' l-interessi ntaxxati li jiġu stabbiliti mill-Qorti tal-Prim'Istanza, li jibdew jgħoddu
mit-12 ta' Lulju 2000 – jew, inkella, jibdew jgħoddu mit-13 ta' Lulju 2000, jew inkella, mis-16 ta' Lulju 2000 –u sal-ġurnata
effettiva tal-ħlas;
–       Tikkundanna lill-Kummissjoni tbati l-ispejjeż.
14     Il-Kummissjoni talbet li l-Qorti tal-Prim'Istanza għandha
–       tiċħad ir-rikors bħala wieħed li mhux fondat;
–       Tikkundanna lir-rikorrenti jħallsu l-ispejjeż.

Fuq il-fundatezza
15     Il-partijiet invokaw il-ġurisprudenza stabbilita tal-Qorti tal-Ġustizzja u tal-Qorti tal-Prim'Istanza li tgħid li r-responsabbiltà
mhux kuntrattwali tal-Komunità ma tistax tiġi invokata jekk ma jkunx hemm numru ta' kundizzjonijiet, magħquda flimkien, li
jikkonċernaw l-illegalità ta' l-aġir li bih l-istituzzjoni Komunitarja qed tiġi akkużata, id-danni reali u l-eżistenza ta'
rabta ta' każwalità bejn l-aġir illegali u d-dannu reali invokat (sentenza tal-Qorti tal-Ġustizzja tas-17 ta' Diċembru 1981,
Ludwigshafener Walzmuehle
et
vs il-Kunsill u l-Kommissjoni, 197/80 sa 200/80, 243/80, 245/80 u 247/80, Ġabra p.3211, punt 18; sentenzi tal-Qorti tal-Prim'Istanza
tat-18 ta' Settembru 1995, Blackspur
et
vs il-Kunsill u l-Kummissjoni, T-168/94 , Ġabra p.II‑2627, punt 38, u tat-13 ta' Diċembru 1995, Esportaturi ta' Levende Varkens
et
vs il-Kummissjoni, T-481/93 u T-484/93, Ġabra p.II‑2941, punt 80).
16     Irid jiġi vverifikat jekk dawn it-tliet kundizzjonijiet jeżistux f'din il-kawża.

F'dak li jikkonċerna l-legalità ta' l-aġir tal-Kummissjoni
17     Sabiex tiġi stabbilita l-illegalità ta' l-aġir tal-Kummissjoni, ir-rikorrenti għamlu użu, prinċipalment, mill-ksur tar-Regolament
ta' bażi u mill-Artikolu 33 KE kif ukoll mill-ksur tal-prinċipji ta' premura u ta' amministrazzjoni tajba. B'mod alternattiv,
huma enfasizzaw fuq il-prinċipju tal-kunfidenza leġittima.
Argumenti tal-partijiet
–       Ksur tar-Regolament ta' bażi u ta' l-Artikolu 33 KE
18     Ir-rikorrenti allegaw li l-Kummissjoni ikkommettiet illegalità li għaliha l-Komunità tistà tinżamm responsabbli bl-adozzjoni
tar-Regolament Nru 1519/2000 bi ksur tad-dispożizzjonijiet tar-Regolament ta' bażi(
).
19     Fil-fatt kien ċert illi l-Kummissjoni ħadet in kunsiderazzjoni, għall-kalkolu ta' l-ammont ta' l-għajnuna f'dan il-każ, ta'
l-Istati Uniti, l-Iżrael u t-Turkija. Iżda skond ir-rikorrenti, id-dispożizzjonijiet tar-Regolament ta' bażi jirreferu għal
"pajjiżi prinċipali li huma kompetituri" (l-Artikolu 4(2) u (5) ). Dawn id-dispożizzjonijiet għaldaqstant iċaħħdu fil-fehma
tagħhom, lill-Kummissjoni minn kull marġini ta' diskrezzjoni, u jobbligawha tieħu in kunsiderazzjoni dawk il-pajjiżi fejn
il-produzzjoni u l-esportazzjoni tat-tadam hija l-iktar rilevanti. Anki jekk huwa possibbli għall-Kummissjoni li tieħu in
kunsiderazzjoni fatturi oħra, hija trid f'kull każ, neċessarjament, issegwi dak li hemm imsemmi fl-Artikolu 4(2), tar-Regolament
ta' bażi, li l-ewwel kunsiderazzjoni tiegħu hi dik tal-prezz tal-pajjiżi terzi prinċipali. Interpretazzjoni differenti tfisser
illi l-Kummissjoni jkun qed ikollha poter arbitrarju fl-għażla tal-pajjiżi esportaturi ta' riferiment li jista' fl-aħħar iwassalha
li ma tipprovdi l-ebda għajnuna abbażi ta' l-għażla tal-pajjiżi ta' riferiment.(
)
20     Ir-rikorrenti jiddikjaraw, li, mill-1998, iċ-Ċina hija t-tieni produttriċi tat-tadam fid-dinja. Fl-1999, hija kienet esportat
aktar minn 108 246 tunnellata ta' tadam, ħafna inqas mit-Turkija (168 691 tunnellati), iżda iktar mill-Istati Uniti (92 913
tunnellata) u mill-Iżrael (9 557 tunnellata). Għalhekk, l-esportazzjonijiet Ċiniżi lejn il-pajjiżi tal-Komunità Ewropea kienu
żdiedu għal madwar 24 171 tunnellata, li jirrappreżentaw 22.30% ta' l-esportazzjonijiet dinjija totali taċ-Ċina. Għaldaqstant
iċ-Ċina għandha tiġi kkunsidrata bħala pajjiż kompetitur(
).
21     Il-Kummissjoni kisret ir-Regolament ta' bażi, li għandu dispożizzjonijiet ċari u mhux ambigwi, meta ma inkludietx il-prezzijiet
Ċiniżi fil-kalkoli ta' l-għajnuna għall-produzzjoni. Ir-rikorrenti stqarrew li, skond il-ġurisprudenza Bergaderm (sentenza
tal-Qorti tal-Ġustizzja ta' l-4 ta' Lulju 2000, Bergaderm u Goup vs il-Kummissjoni, C-352/98 P, Ġabra p.I‑5291), din tikkonsisti
f'regola tad-dritt li għandha bħala għan li tikkonferixxi drittijiet lill-individwi u li l-ksur tagħha tkun suffiċjentement
ikkaratterizzata. Peress li s-setgħat tal-Kummissjoni ġew limitati b'manjiera preċiża ħafna meta ġie adottat ir-Regolament
nru 1519/2000, sempliċi illegalità min-naħa ta' l-istitutzzjoni tkun biżżejjed, fil-fehma tagħhom, sabiex tinvolvi r-responsabbiltà
mhux kontrattwali tal-Komunità(
).
22     Għalhekk, il-Kummissjoni kellha hija stess titlob li t-tagħrif relattiv għal prezzijiet Ċiniżi jiġi kkomunikat lilha, imma
hi rrifjutat li teħodhom in kunsiderazzjoni meta dawn ġew mogħtija lilha(
).
23     Skond ir-rikorrenti, l-atteġġjament tal-Kummissjoni injorat ukoll l-għanijiet politiċi tas-sistema tas-sussidji msemmija fir-Regolament
ta' bażi. Fil-fatt, dawn huma intiżi li jiffavorixxu l-agrikolturi u l-industrijalisti ewropej billi jiggarantixxu livell
ta' qliegħ minimu għall-agrikoltur u jippermettu lil dawk li jipproċessaw il-prodotti li ġejjin mit-tadam jaffaċċjaw il-kompetizzjoni
ta' pajjiżi terzi, fejn il-materja prima tinxtara bi prezz ħafna irħas minn dak tas-suq ewropew. Jekk dawn l-għanijiet ma
jiġux irrispettati, ir-Regolament 1519/2000 ikun qed jikser l-Artikolu 33 KE wkoll.
24     Il-Kummissjoni hi tal-fehma, min-naħa tagħha, li hija għandha setgħa ta' diskrezzjoni kbira sabiex tiddetermina l-ammont ta'
l-għajnuna f'dan il-każ. Għaldaqstant hija tista' tinżamm responsabbli biss jekk ma tkunx imxiet, b'manjiera manifesta u gravi,
fil-limiti imposti fuq l-eżerċizzju tas-setgħa tagħha fis-sens tal-ġurisprudenza li toħroġ mill-kawża Bergadrem u Goupil vs
il-Kummissjoni, punt 21 fuq(
).
25     Il-Kummissjoni tinnota li l-Artikolu 4 tar-Regolament ta' bażi jippermetti li tiġi stabbilita għajnuna massima lill-produzzjoni
u li din l-għajnuna "ma tistax teċċedi d-differenza bejn il-prezz minimu mħallas lill-produttur fil-Komunità u l-prezz tal-materja
prima fil-pajjiżi terzi prinċipali li jipproduċu u jesportaw". Skond hi, għalhekk, ma teżisti l-ebda garanzija li l-ammont
ta' l-għajnuna jkun ekwivalenti għal din id-differenza(
).
26     Il-Kummissjoni tenfasizza, wkoll, li l-kriterji li jistabbilixxu l-għajnuna mhumiex determinati b'mod eżawrjenti. Fil-fatt,
l-Artikolu 4(2), tar-Regolament ta' bażi jgħid : "Fl-għarfien ta' l-ammont ta' l-għajnuna (...), għandu jittieħed kont b'mod
partikolari (...)" Dan l-Artikolu jinvoka, fil-paragrafu c), il-possibbiltà ta' tnaqqis fl-ammont ta' l-għajnuna sabiex jittieħdu
in kunsiderazzjoni x-xejriet fil-volum tal-kummerċ barra l-pajjiż u l-prezzijiet miksuba f'dak il-kummerċ. Issa, peress li
l-produzzjoni komunitarja tirrapreżenta parti sostanzjali tas-suq komunitarju, bejn wieħed u ieħor 90%, il-Kummissjoni kienet
fl-obbligu li tieħu in kunsiderazzjoni ta' dan it-tagħrif(
).
27     Il-Kummissjoni tikkritika wkoll lir-rikorrenti li qatt ma semmew l-għan ta' l-għajnuna, jiġifieri li "jippermetti ċ-ċirkolazzjoni
tal-prodotti komunitarji". Hija tikkunsidra li kien b'mod kompletament leġittimu, fir-rigward ta' dan il-għan u tat-tagħrif
ekonomiku li hija kellha, li għalhekk hija setgħet tagħmel it-tnaqqis tal-prezzijiet tat-tadam Ċiniż(
).
28     Data dwar il-produzzjoni tat-tadam kienet intbagħtet mill-Istati Uniti, mill-Iżrael u mit-Turkija, filwaqt li l-awtoritajiet
Ċiniżi baqgħu ma rrispondewx għad-domanda tal-Kummissjoni. Din ikkonkludiet li kien hemm lok li titnaqqas l-għajnuna lil min
jipproċessa fil-produzzjoni tal-konċentrat tat-tadam bi 20.54% minħabba t-tnaqqis fil-valur ta' l-EUR meta mqabbel mad-dollaru
Amerikan (-12.2%) u ż-żjieda tal-prezz tal-materja prima fil-pajjiżi terzi kompetituri, b'mod partikolari l-Istati Uniti (+8.4%)
u t-Turkija (+4.4%)(
).
29     Skond il-Kummissjoni, id-data disponibbli dwar is-suq komunitarju għal konċentrat tat-tadam juri nuqqas ta' importazzjoni
u l-istabbilizzazzjoni ta' l-importazzjonijiet Ċiniżi bejn l-1997 u l-1999, il-prezzijiet għall-oriġini "Ċina" għolew ħafna
u progressjoni regolari fl-esportazzjonijiet komunitarji. Dawn l-elementi jikkonfermaw titjib ċar taċ-ċirkustanzi internazzjonali
għall-produzzjoni komunitarja u kompetizzjoni min-naħa taċ-Ċina li għadha limitata. Modifikazzjoni tar-regolamenti tal-kalkolu
għall-għajnuna għalhekk ma kinitx ser tiġi imposta(
).
30     Il-Kummissjoni hija tal-fehma li, jekk it-teħid in kunsiderazzjoni tal-prezz tal-materja prima Ċiniża jkun jista' b'mod effettiv
iwassal għal tnaqqis fil-prezz stmat tal-materja prima tal-pajjiżi terzi prinċipali produtturi u esportaturi, tnaqqis bħal
dan m'għandux neċessarjament iwassal għal żjieda fl-għajnuna għal produzzjoni(
).
31     F'dawn iċ-ċirkustanzi, għalkemm ma kienx hemm risposta minn naħa ta' l-awtoritajiet Ċiniżi, il-Kummissjoni kellha tistabbilixxi
l-ammont ta' l-għajnuna għall-produzzjoni qabel il-bidu tas-sena tal-marketing 2000/2001. Hija tenfasizza li hija sa dak inhar
qatt ma ħadet in kunsiderazzjoni l-prezz tat-tadam Ċiniż u li xejn ma kien jiġġustifika li dawn jiġu integrati f'daqqa waħda
għall-ewwel darba fil-kalkolu ta' l-għajnuna.
32     Fir-rigward tal-ksur ta' l-Artikolu 33 KE, il-Kummissjoni tfakkar li l-għajnuna lill-produzzjoni għandha bħala għan li tippermetti
ċ-ċirkolazzjoni tal-prodott tal-Komunità. Skond hi, ir-rikorrenti ma wrew bl-ebda mod li hija qed tikser dan il-għan.
–       Ksur tal-prinċipji ta' premura u amministrazzjoni tajba
33     F'dak li jikkonċerna l-ksur ta' l-obbligu ta' premura u ta' amministrazzjoni tajba, ir-rikorrenti jinnutaw li l-Kummissjoni
ma tatx kas li takkwista l-prezzijiet Ċiniżi, bħalma kienet tagħmel amministrazzjoni diliġenti u prudenti. Il-Kummissjoni
wara ma rratifikatx l-iżball tagħha bi ksur ta' l-impenn li kienet ħadet, daqs li kieku din ir-rettifika ma kienet qajmet
l-ebda diffikultà partikolari.
34     Il-Kummissjoni hija tal-fehma li skond hi setgħet, filwaqt li tirrispetta l-għanijiet u d-dispożizzjonijiet tar-Regolament
ta' bażi, tistabbilixxi l-ammont ta' l-għajnuna għall-produzzjoni fl-assenza ta' data relattiva għall-prezzijiet tat-tadam
Ċiniżi. Għalhekk kien ikun inutli li hija ssegwi dan il-proċess flimkien ma' l-awtoritajiet Ċiniżi, proċess li dejjem baqa'
mingħajr risposta f'dak li jikkonċerna produzzjonijiet oħra(
).
35     Filwaqt għall-ilment li sarilha li hija naqset li timmodifika l-kalkolu ta' l-għajnuna anki meta kienet taf bil-prezz tat-tadam
mogħti lill-produtturi Ċiniżi, il-Kummissjoni tfakkar li l-ewwel informazzjonijiet ġew ikkomunikati lilha b'ittra tat-13 ta'
Novembru 2000, madwar erba' xhur wara l-adozzjoni tar-Regolament nru 1519/2000. Peress li dan kien biss ftehim fuq prezz f'kuntratt,
il-Kummissjoni dehrilha li dan il-ftehim ta' prezz ma seta' fl-ebda każ jiġi kkunsidrat bħala rappreżentattiv ta' dak tal-produzzjoni
Ċiniża(
).
36     Il-Kummissjoni mal-ewwel innotat li, kien biss fid-9 ta' Novembru 2001, madwar sittax-il xahar wara l-adozzjoni tar-Regolament
nru 1519/2000, li ċifri li forsi kienu ftit aktar konvinċenti ġew ikkomunikati lilha. Skond hi, kien impossibbli li tbiddel
dan ir-Regolament wara dan id-dewmien kollu u, barra minn dan, l-ebda dispożizzjoni leġiżlattiva ma kienet tippermetti li
tipproċedi b'mod rettroattiv sabiex issir modifika bħal din. Hija ma setgħetx tagħmel hekk ħlief kieku kien hemm żball tekniku.
Il-Kummissjoni żiedet li s-sena tal-marketing 2000/2001 kienet spiċċat xhur ilu u li mekkaniżmu ġdid kien gie stabbilit(
).
Il-kunsiderazzjonijiet tal-Qorti
37     Il-partijiet mhux qed jaqblu dwar l-interpretazzjoni tad-dispożizzjonijiet tar-Regolament ta' bażi u dwar il-wesa' tas-setgħa
diskrezzjonali li din tikkonferixxi lill-Kummissjoni sabiex tistabbilixxi l-ammont ta' l-għajnuna għal produzzjoni.
38     Tajjeb li wieħed jiftakar li jirriżulta minn ġurisprudenza konstanti li l-fatt li l-Komunità tinżamm responsabbli tirrispondi
għal responsabbiltà mhux kuntrattwali skond l-Artikolu 288, (tieni paragrafu) KE huwa subordinat għall-minimu ta' kundizzjonijiet,
jiġifieri: l-illegalità ta' l-aġir li bih l-istituzzjonijiet qed jiġu akkużati, id-dannu reali u l-eżistenza ta' linja ta'
każwalità bejn l-aġir allegat u d-dannu invokat (sentenza tal-Qorti tal-Ġustizzja tad-29 ta' Settembru 1982, Oleifici Mediterranei
vs KEE, 26/81, Ġabra p.3057, punt 16; sentenza tal-Qorti tal-Prim'Istanza tal-11 ta' Lulju 1996, International Procurement
Services vs il-Kummissjoni, T - 175/94, Ġabra p.II‑729, punt 44; tas-16 ta' Ottubru 1996, Efisol vs il-Kummissjoni, T-336/94,
Ġabra p.II - 1343, punt 30, u tal-11 ta' Lulju 1997, Oleifici Italiani vs il-Kummissjoni, T-267/94 , Ġabra p.II - 1239, punt
20).
39     Fir-rigward ta' l-ewwel kundizzjoni, il-ġurisprudenza teżiġi li jrid jiġi stabbilit ksur ikkaratterizzat ta' regola ta' dritt
li għandha bħala għan li tikkonferixxi d-drittijiet lill-individwi (sentenza Bergaderm u Goupil vs il-Kummissjoni, punt 21
ċċitata iktar 'il fuq, punt 42). Għal dak li għandu x'jaqsam ma' l-eżiġenza li tgħid li l-ksur irid ikun suffiċjentement karatterizzat,
il-kriterju deċiżiv li jippermetti l-konstatazzjoni li dan iseħħ huwa n-nuqqas ta' rikonoxximent manifest u serje ta' limiti
imposti tas-setgħat diskrezzjonali tagħha. Meta din l-istituzzjoni tiddisponi biss minn limitu diskrezzjonali konsiderevolment
limitat, jew saħansitra ineżistenti, is-sempliċi ksur tad-dritt tal-Komunità jkun biżżejjed sabiex jistabbilixxi l-eżistenza
ta' ksur suffiċjentement karatterizzat (sentenza tal-Qorti ta' l-10 ta' Diċembru 2002, il-Kummissjoni vs Camar u Tico, C-312/00
P, Ġabra p. I - 11355, punt 54; sentenza tal-Qorti ta' Prim'Istanza tat-12 ta' Lulju 2001, Comafrica u Dol e Fresh Fruit Europe
vs il-Kummissjoni, T-198/95, T-171/96, T-230/97, T-174/98uT-225/99, Ġabra p.II - 1975, punt 134).
40     B'mod partikolari, il-konstatazzjoni ta' l-irregolarità li, f'ċirkustanzi analogi, l-awtorità amministrattiva normalment prudenti
u diliġenti ma tikkommettix, tippermetti li wieħed jikkonkludi li l-aġir ta' l-istituzzjoni jikkostitwixxi illegalità li għaliha
l-Komunità tista' tinżamm responsabbli kif stabbilit fl-Artikolu 288 KE (sentenza Comafrica u Dole Fresh Fruit Europa vs il-Kummissjoni,
punt 39 hawn fuq imsemmi, punt 134).
41     Huwa tajjeb għaldaqstant li wieħed jeżamina l-ewwel nett id-dispożizzjonijiet tar-Regolament ta' bażi sabiex jiddetermina
l-limitu tas-setgħa diskrezzjonali tal-Kummissjoni u sabiex wara jivverifika, f'dan il-każ, jekk hi wettqitx jew le ksur ta'
dan ir-Regolament tali li tinżamm responsabbli għalih.
–       Setgħa diskrezzjonali tal-Kummissjoni skond ir-Regolament ta' bażi
42     Huwa tajjeb li nfakkru, fl-ewwel lok, li hija ġurisprudenza konstanti li l-leġiżlatur komunitarju jgawdi minn setgħa kbira
diskrezzjonali fis-sitwazzjonijiet li jimplikaw in-neċessità li tiġi evalwata sitwazzjoni ekonomika kumplessa, bħalma huwa
l-każ tal-materja ta' politika agrikola komuni u tas-sajd. Din is-setgħa ma tapplikax esklużivament għan-natura u l-iskop
tad-dispożizzjonijiet msemmija, iżda wkoll f'ċerti miżuri ta' konstatazzjoni ta' data bażika. Għalhekk, meta jiġi mistoqsi
jekk il-ksur allegat ta' regola ta' dritt huwiex suffiċjentament kkaratterizzat, l-Imħallef għandu sempliċement jivverifika
jekk l-istituzzjoni li hi akkużata b'dan il-ksur ma tebbax l-eżerċizzju tas-setgħa diskrezzjonali tagħha bi żball manifest
jew abbuż ta' poter jew jekk l-awtorità in kwistjoni ma qabżitx b'mod manifest il-limiti tas-setgħa tagħha ta' diskrezzjoni
(ara, f'dan is-sens, is-sentenza tal-Qorti tal-Ġustizzja tas-27 ta' Ġunju 1989, Leukhardt, 113/88, Ġabra p.1991, punt 20;
tad-19 ta' Frar 1998, NIFPO u Northern Ireland Fishermen’s Federation, C‑4/96, Ġabra p.I - 681, punti 41 u 42; tal-5 ta' Ottubru
1999, Espagne vs il-Kunsill, C-179/95, Ġabra p.I - 6475, punt 29; tal-25 ta' Ottubru 2001, Italja vs il-Kunsill, C-120/99,
Ġabra p.I - 7997, punt 44; sentenza tal-Qorti tal-Prim'Istanza tal-11 ta' Settembru 2002, Pfizer Animal Health vs il-Kunsill,
T-13/99, Ġabra p.II - 3305, punti 166 u 168).
43     Fit-tieni lok, fl-applikazzjoni tar-Regolament ta' bażi il-Kummissjoni tiddisponi, xorta waħda, minn limiti wiesgħa diskrezzjonali
fejn tiġi stabbilita għajnuna għall-produzzjoni.
44     Huwa ċert li l-kunsiderazzjoni (2) tar-Regolament ta' bażi tistabbilixxi li: "ċerti prodotti pproċessati għandhom importanza
partikolari fir-reġjuni tal-Mediterran tal-Komunità fejn il-prezzijiet tal-produzzjoni huma viżibbilment ogħla minn dawk ta'
pajjiżi terzi" u l-kunsiderazzjoni (4) ta' dan ir-Regolament tistabbilixxi li "l-ammont ta' l-għajnuna għandu jikkumpensa
d-differenza bejn il-prezzijiet imħallsa lill-produtturi fil-Komunità u l-prezzijiet imħallsa f'pajjiżi terzi". Madankollu,
din l-aħħar kunsiderazzjoni żżid "billi għalhekk, għandu jkun stabbilit bażi ta' kalkolu li jikkunsidra din id-differenza
ta' impatt tat-tibdil fil-prezz minimu, mingħajr preġudizzju għall-applikazzjoni ta' ċerti elementi tekniċi". Iż-żjieda tal-verb
"jikkunsidra" tindika li, sabiex jiġi stabbilit l-ammont għall-għajnuna tal-produzzjoni, wieħed irid jieħu in kunsiderazzjoni,
f'kull każ, id-differenza bejn il-prezzijiet imħallsa lill-produtturi fil-Komunità u l-prezzijiet imħallsa f'pajjiżi terzi,
ta' l-inċidenza ta' l-evoluzzjoni tal-prezz minimu, kif ukoll il-fatturi tagħhom, elementi oħra jistgħu wkoll jittieħdu in
kunsiderazzjoni, liema elementi jitħallew għad-diskrezzjoni libera tal-Kummissjoni.
45     Is-sistemi ta' l-għajnuna għall-produzzjoni huma previsti fl-Artikolu 4 tar-Regolament ta' bażi. Fl-Artikolu 4(1) hemm imniżżel
li, l-għajnuna għall-produzzjoni "tista' ma teċċedix id-differenza bejn il-prezz minimu mħallas lill-produttur fil-Komunità
u l-prezz tal-materja prima fil-pajjiżi terzi prinċipali li jipproduċu u jesportaw". Din id-dispożizzjoni m'għandhiex tiġi
interpretata li tfisser li l-għajnuna għall-produzzjoni trid tkun ekwivalenti għal din id-differenza, għax jekk ikun hekk
din ma tħalli l-ebda marġni ta' diskrezzjoni lill-Kummissjoni.
46     L-Artikolu 4(2), tar-Regolament ta' bażi wara jobbliga lill-Kummissjoni tiffissa l-ammont ta' l-għajnuna tal-produzzjoni "li
jkun jippermetti li l-prodott tal-Komunità jkun jista' jintuża fil-limitu mniżżel fil-paragrafu 1". Wara li jiġi ppreċiżat
dan l-għan, din id-dispożizzjoni tenumera ċerti elementi li jridu jittieħdu in kunsiderazzjoni sabiex jiġi stabbilit dan l-ammont.
Il-preżenza, f'dan il-każ, tal-verb "jikkunsidra" u tal-konġunzjoni "u" bejn (b) u (c) timplika li d-diskrezzjoni għall-Kummissjoni
tikkunsidra li dawn it-tliet kriterji jippresupponu l-għaqda, b'mod kumulattiv, ta' ċerti elementi fattwali u ta' data dwar
ċifri indispensabbli, b'tali mod li tiġi kkunsidrata partikolarment nefqa għall-materja prima fil-Komunità u dik tal-materja
prima tal-pajjiżi terzi prinċipali kompetituri u kif ukoll l-ammont ta' l-għajnuna stabbilita għas-sena tal-marketing ta'
kummerċjalizzazzjoni preċedenti. Jirriżulta wkoll li din il-lista ta' kriterji imperattivi mhux qed tkun eżawrjenti, u din
tikkostitwixxi indiċi ta' marġni ta' diskrezzjoni mogħti lill-Kummissjoni fil-limiti previsti fl-Artikolu 4 (1), u bil-kundizzjoni
li jiġu rispettati l-limiti proċedurali li jmexxu l-applikazzjoni tiegħu.
47     Il-Kummissjoni tiddisponi wkoll, bħala prinċipju, minn marġni kbir ta' diskrezzjoni sabiex tistabbilixxi l-għajnuna. Iżda
dan il-marġni ta' diskrezzjoni ma jiġix estiż neċessarjament għal ġabra ta' l-elementi fattwali u ċifri li jikkorrispondu
mal-kriterji li hi bilfors trid tieħu in kunsiderazzjoni, bħalma huma l-prezz tal-materja prima tal-pajjiżi terzi prinċipali
skond l-Artikolu 4(2) (a), tar-Regolament ta' bażi.
48     Huwa fid-dawl tal-prinċipji msemmija hawn fuq li wieħed għandu jivverifika l-fundatezza ta' l-argumenti tar-rikorrenti fir-rigward
ta' l-illegalitajiet kommessi mill-Kummissjoni. F'dan il-kuntest, il-Qorti tal-Prim'Istanza tikkunsidra li huwa neċessarju
li l-ewwel nett tiġi evalwata l-fundatezza tat-talba mqajma ta' ksur tal-prinċipji ta' premura u amministrazzjoni tajba.
–       Ksur tal-prinċipji ta' premura u amministrazzjoni tajba
49     Il-Kummissjoni tiddisponi minn marġini ta' apprezzament, filwaqt li għandha skond il-prinċipji ta' premura u ta' amministrazzjoni
tajba, tiġbor l-elementi fattwali indispensabbli għall-eżerċizzju tas-setgħat diskrezzjonali tagħha. Fil-fatt, skond ġurisprudenza
konstanti, fil-każ fejn istituzzjoni komunitarja tiddisponi minn setgħa kbira diskrezzjonali, ir-rispett lejn il-garanziji
proċedurali mogħtija mill-ordni ġuridiku komunitarju jkollu importanza mill-aktar fundamentali. Fost dawn il-garanziji jidher,
partikolarment, l-obbligu għall-istituzzjoni kompetenti li teżamina bil-kura u b'imparzjalità l-elementi kollha tal-każ in
kwistjoni. Huwa b'dan il-mod biss li l-Imħallef Komunitarju jista' jivverifika jekk l-elementi ta' fatt u ta' dritt jimxux
flimkien meta s-setgħa diskrezzjonali tiġi eżerċitata (ara, f'dan is-sens u f'analoġija, is-senteza tal-Qorti tal-Ġustizzja
tal-21 ta' Novembru 1991, Technische Universität München, C-269/90, Ġabra p.I - 5469, punt 14; is-sentenzi tal-Qorti tal-Prim'Istanza
tat-18 ta' Settembru 1995, Nölle vs il-Kunsill u l-Kummissjoni, T-167/94, Ġabra p.II - 2589, punti 73 u dak li jsegwi; tad-19
ta' Frar 1998, Eyckeler & Malt vs il-Kummissjoni, T-42/96, Ġabra p.II - 401, punt 165; tad-9 ta' Lulju 1999, New Europe Consulting
u Brown vs il-Kummissjoni, T-231/97, Ġabra p.II - 2403, punti 37 u dawk li jsegwu, u s-sentenza Pfizer Animal Health vs il-Kunsill,
punt 42 iċċitata iktar 'il fuq, punt 171).
50     Fil-kuntest ta' l-applikazzjoni tar-Regolament ta' bażi, l-obbligu ta' diliġenza timplika, partikolarment, id-dmir li jinġabru
l-elementi kollha fattwali indispensabbli preżenti fl-Artikolu 4(2), tar-Regolament imsemmi u suxxettibbli li jkollhom inċidenza
sinifikattiva fuq ir-riżultat tal-proċess tad-deċiżjoni, sabiex jippermetti lill-Kummissjoni l-eżerċizzju komplet u korrett
tas-setgħa diskrezzjonali tagħha. Fir-rigward ta' din id-dispożizzjoni, huwa konstanti li, f'dan il-każ, in-nefqa tal-materja
prima li toriġina miċ-Ċina kienet waħda mill-elementi indispensabbli li l-Kummissjoni kellha tieħu in kunsiderazzjoni għall-kalkolu
ta' l-ammont ta' għajnuna għall-produzzjoni, peress li ċ-Ċina kienet ikkunsidrata, fil-mument li ġiet stabbilita l-għajnuna,
bħala waħda mill-pajjiżi terzi prinċipali kompetituri mall-produzzjoni komunitarja.
51     F'dan ir-rigward huwa kostanti li l-Kummissjoni għall-Unjoni Ewropea kienet kuntenta tibgħat lid-delegazzjoni Ċiniża ittra
waħda, datata fl-4 ta' Frar 2000, sabiex titlob l-informazzjoni neċessarja, li baqgħet mingħajr risposta, u fl-istess ħin
ma għamlet l-ebda talba supplementari f'dan is-sens fil-perijodu li jmur sa Lulju 2000.
52     Min-naħa l-oħra, ir-rispett tal-prinċipju ta' premura u amministrazzjoni tajba kien jitlob meta wieħed jikkunsidra l-karattru
indispensabbli ta' l-informazzjoni li tikkonċerna l-ispiża tal-materja prima li toriġina miċ-Ċina għall-evalwazzjoni tal-Kummissjoni,
li hi kellha tagħmel talbiet supplementari sakemm tikseb l-informazzjoni neċessarja mingħand l-awtoritajiet Ċiniżi, per eżempju
billi jintbagħtu rimajnders jew permezz ta' kuntatti telefoniċi mar-rappreżentant permanenti tar-Repubblika Popolari taċ-Ċina
fl-Unjoni Ewropea. F'dan ir-rigward, is-silenzju ta' l-awtoritajiet Ċiniżi, li, skond il-Kummissjoni, "issegwi tradizzjoni
twila ta' ċaħdiet jew impossibbiltà li jwieġbu għall-informazzjoni dwar domandi simili", ma jiġġustifikax l-inerzja tal-Kummissjoni
għar-raġuni li teżisti preżunzjoni li ma tistax tiġi ribattuta fis-sens li, skond din, l-informazzjoni mitluba ma kinitx disponibbli
jew kull talba oħra intlaqgħet bl-istess silenzju. Bil-maqlub, minħabba l-karattru indispensabbli ta' l-informazzjoni f'dan
il-każ għal legalità ta' l-eżerċizzju tas-setgħa diskrezzjonali li tistabbillixxi l-ammont ta' l-għajnuna, dan is-silenzju
għandu jħeġġeġ aktar lis-servizzi tal-Kummissjoni li jagħmlu, fil-ħin utli, sforzi supplementari sabiex jiksbu l-informazzjoni
msemmija aktar milli jibqgħu kompletament inattivi.
53     Fir-rigward tal-kuntratt Ċiniż ikkomunikat fit-13 ta' Novembru 2000 lil Fischler, huwa veru li l-Kummissjoni ma kinetx obbligata
tieħu in kunsiderazzjoni t-tagħrif li kien jidher f'dan il-kuntratt, li daħal fis-seħħ fil-15 ta' Marzu 2000, peress, bl-applikazzjoni
ta' l-Artikolu 4(6), tar-Regolament ta' bażi, il-Kummissjoni kellha tibbaża fuq il-prezzijiet ta' l-1999. Minkejja dan, fir-rigward
tal-premura u amministrazzjoni tajba u li tieħu kont tas-silenzju ta' l-awtoritajiet Ċiniżi wara li ntbagħtet l-ittra tal-Kummissjoni
ta' l-4 ta' Frar 2000, l-isforz minimu mistenni minn istituzzjoni diliġenti f'dan il-każ kien jikkonsisti, li kull xahar,
tistaqsi lil dawn l-awtoritajiet imsemmija jekk dawn il-prezzijiet jirrapreżentawx il-prezzijiet ta' l-1999, u dan l-aktar
fid-dawl tal-fatt li l-kuntratt kien jikkonċerna r-reġjun ta' Xinxiang, li skond ir-rikorrenti jirrapreżenta parti importanti
tal-produzzjoni Ċiniża ta' l-ipproċessar tat-tadam. Dan l-obbligu kien l-aktar impost fuq il-Kummissjoni tant li Fischler
stqarr huwa stess li "il-Kummissjoni setgħet tikkunsidra biss il-prezz imsemmi f'kuntratt privat bħala prezz tal-medja nazzjonali
għall-produzzjoni tat-tadam għas-sena tal-marketing 2000/2001 jekk dan il-prezz ma kienx ġie kkonfermat uffiċjalment mill-gvern
Ċiniż".
54     Jirriżulta minn dak li ntqal qabel li l-inattività tal-Kummissjoni wara li bagħtet l-ittra ta' l-4 ta' Frar 2000 tikkostitwixxi
ksur, skond il-ġurisprudenza, suffiċjentement karatterizzat tal-prinċipji ta' premura u amministrazzjoni tajba.
–       Ksur tar-Regolament ta' bażi
55     Skond l-Artikolu 4(1), tar-Regolament ta' bażi, l-għajnuna għall-produzzjoni ma tistax teċċedi d-differenza bejn il-prezz
minimu mħallas lill-produttur tal-Komunità u l-prezz mħallas għall-materja prima fil-pajjiżi terzi prinċipali li jipproduċu
u jesportaw. Skond l-Artikolu 4(2), ta' l-stess Regolament, sabiex tistabbilixxi dan l-ammont, irid jittieħed in kunsiderazzjoni
b'mod partikolari d-differenza bejn l-ispiża tal-materja prima miksuba fil-Komunità u dik tal-materja prima miksuba fil-pajjiżi
terzi kompetituri prinċipali.
56     Ir-rikorrenti jinnotaw li dawn id-dispożizzjonijiet jimponu fuq il-Kummissjoni li tieħu in kunsiderazzjoni l-prezz tal-materja
prima Ċiniża, peress li ċ-Ċina hija it-tieni esportatur dinji tat-tadam.
57     Għandu jiġi kkonstatat li r-Regolament ta' bażi jimponi li jittieħed in kunsiderazzjoni l-prezz tal-materja prima tal-pajjiżi
terzi prinċipali produtturi u esportaturi jew kompetituri. Issa, iċ-Ċina kienet tifforma parti minnhom. Għalhekk il-Kummissjoni
riedet tieħu in kunsiderazzjoni l-prezz Ċiniż għax iċ-Ċina kienet mal-ewwel saret waħda minn dawn il-pajjiżi.
58     Barra minnhekk il-Kummissjoni ma ċaħditx li ċ-Ċina tikkostitwixxi waħda mill- pajjiżi prinċipali produtturi tat-tadam. Wara
kollox, id-dipartimenti tagħha, kienu talbu għall-ewwel darba lill-awtoritajiet Ċiniżi fil-bidu tas-sena 2000, imma dawn ta'
l-aħħar ma rrispondewx għal din id-domanda.
59     Il-Kummissjoni ssostni li l-problema li hija kellha taffronta kienet dik li jekk fl-assenza ta' din l-informazzjoni hija setgħetx
xorta waħda tiffissa l-ammont ta' l-għajnuna għall-produzzjoni bis-saħħa tas-setgħa diskrezzjonali tagħha, filwaqt li tirrispetta
l-għanijiet ta' din l-għajnuna, li kif inhu magħruf "tippermetti ċ-ċirkolazzjoni tal-prodotti komunitarji". Hija kkonfermat
li sa dak inhar hija qatt ma kienet tat kas tal-prezz tat-tadam Ċiniż u li ma kienx neċessarju li temenda r-regoli tal-kalkolu
ta' l-għajnuna, partikolarment peress li dan kien l-aħħar stabbiliment għall-għajnuna qabel ir-riforma tas-sistema ta' l-għajnuna
għall-produzzjoni.
60     Dawn l-argumenti ma kinux konvinċenti. Il-fatt li l-Kummissjoni mal-ewwel qatt ma ħadet in kunsiderazzjoni l-prezz tat-tadam
Ċiniż ma kienx jiġġustifikaha milli tkompli tastjeni li tagħmel dan, meta ċertament huwa l-każ li, il-kundizzjonijiet tas-suq
kienu jobbligawha tagħmel dan. Fl-istess ħin, il-fatt li dan kien l-aħħar iffissar ta' għajnuna għall-produzzjoni qabel ir-riforma
tas-sistema ma jiġġustifikax li hi taġixxi f'kundizzjonijiet li ma jikkonformawx mar-Regolament ta' bażi. Barra minnhekk,
dan ir-Regolament ċertament kien jippermetti lill-Kummissjoni li tieħu in kunsiderazzjoni kriterji oħra u li tifforma l-ammont
ta' l-għajnuna bis-saħħa ta' dawn il-kriterji supplementari. Iżda, hekk kif ġie stabbilit hawn fuq fil-punt 50 u f'dak li
jsegwi warajh, ir-Regolament ma kienx jawtorizzaha li tħalli barra l-prezz tal-materja prima ta' wieħed mill-pajjiżi terzi
prinċipali kompetituri, għaliex ir-Regolament jitlob espressament appell għal din id-data.
61     Fl-istess ħin, peress li l-kontenut tar-Regolament Nru 1519/2000 ma jieħux in kunsiderazzjoni l-prezz tal-materja prima ta'
pajjiż wieħed prinċipali produttur u esportatur, li hu ċ-Ċina, dan ir-Regolament jinjora l-kundizzjonijiet imperattivi stabbiliti
fl-Artikolu 4(1)(2) tar-Regolament ta' bażi. Illegalità bħal din, li tikkostitwixxi ksur suffiċjentement ikkaratterizzat ta'
regola li għandha bħala għan li tagħti d-drittijiet lill-individwi, hi suxxettibbli li tpoġġi l-Komunità b'responsabbiltà
ekstrakuntrattwali minħabba l-konsegwenzi dannużi tagħha.
62     L-argument imqajjem mir-rikorrenti ta' ksur tar-Regolament ta' bażi jrid jiġi milqugħ, u mhux neċessarju li jiġi eżaminat
l-argument imsemmi dwar il-ksur tal-prinċipju ta' kunfidenzjalità leġġittima, fejn ir-rikorrenti jipprevalixxu ruħhom minnha
alternattivament.

F'dak li jikkonċerna d-danni
L-Argumenti tal-partijiet
63     Ir-rikorrenti jinnotaw li d-danni tagħhom jammontaw preċiżament għad-differenza bejn l-ammont għall-għajnuna stabbilit fir-Regolament
nru 1519/2000 u dak li suppost ġie stabbilit li kieku l-Kummissjoni ħadet in kunsiderazzjoni l-prezzijiet Ċiniżi(
).
64     Abbażi tad-data relatata mall-prezzijiet Ċiniżi, li kienet fiċ-ċertifikat miksub mingħand l-awtoritajiet Ċiniżi f'Settembru
2001, ir-rikorrenti kkalkulaw l-ammont għall-għajnuna li suppost tqassam għas-sena 2000/2001. Huma kkunsidraw li, jekk tieħu
in kunsiderazzjoni ċ-Ċina fil-kalkolu tal-prezz medju tal-pajjiżi terzi prinċipali produtturi tat-tadam ipproċessat, dan il-prezz
jonqos konsiderevolment, u jirrendi d-differenza bejn il-prezz li jitħallas lil agrikoltur u l-prezz tal-pajjiżi terzi prinċipali
esportaturi aktar konsistenti minn dik ikkalkulata mill-Kummissjoni. Skond ir-rikorrenti, għal kull qantar ta' konċentrat
tat-tadam 28/30, l-industrija kisbet 4.031 EUR inqas minn dak li suppost irċeviet kieku l-prezz Ċiniż ittieħed in kunsiderazzjoni.
Dan ifisser li l-industrija kienet irċeviet għajnuna ta' 23% inqas għal dik li suppost irċeviet. Għaldaqstant din hija perċentwali
li l-kumpanniji rikorrenti huma fid-dritt li jirkupraw mingħand il-Kummissjoni(
).
65     Għalhekk, ir-rikorrenti jistmaw li huma soffrew u għadhom isofru dannu patrimonjali importanti li hu marbut mhux biss man-nuqqas
tal-Komunità li jitħallsu s-somom dovuti, imma wkoll minħabba tnaqqis monetarju, u kif ukoll minħabba l-fatt li s-somom li
huma kellhom jirċievu kieku l-Kummissjoni kkalkulat sew l-ammont ta' l-għajnuna li kellu jingħatalhom kienu jippermettulhom
li jirċievu ta' l-inqas l-interessi li jaqilgħu mit-tqegħid ta' dawn is-somom fil-kontijiet bankarji tagħhom.(
).
66     Ir-rikorrenti jinnotaw li, minħabba l-applikazzjoni ta' metodu żbaljat u illegali, l-għajnuna li ġiet mogħtija lilhom kienet
inferjuri għal dik li suppost ingħatatilhom. L-iżball li sar min-naħa tal-Kummissjoni u r-rifjut li tagħti rimedju kkawżaw
ċertament dannu għar-rikorrenti. Hekk kif id-dannu tagħhom joriġina mill-komportamenti illegali tal-Kummissjoni, il-linja
ta' kawżalità hi, skond huma, stabbilita.
67     Il-Kummissjoni tfakkar li, skond ġurisprudenza konstanti, id-dannu li jintalab kumpens għalih irid ikun reali u ċert. Madankollu,
kieku ittieħed in kunsiderazzjoni l-prezz tal-materja prima Ċiniża li fil-bidu seta' jwassal għal tnaqqis sensibbli fil-prezz
stmat tal-materja prima tal-pajjiżi prinċipali produtturi u esportaturi, dan it-tnaqqis ma kienx neċessarjament iwassal, ġaladarba
tieħu in kunsiderazzjoni s-setgħa diskrezzjonali tal-Kummissjoni, għal żjieda fl-għajnuna tal-produzzjoni(
).
68     Barra minhekk, skond il-Kummissjoni, din iż-żjieda ta' l-għajnuna ma setgħetx, b'ċertezza, tkun ekwivalenti għad-differenza
bbażata fuq il-kalkolu tal-prezz tal-materja prima tal-pajjiżi prinċipali produtturi u esportaturi kemm jekk il-prezz Ċiniż
tat-tadam jittieħed in kunsiderazzjoni u kemm jekk le.
69     Fl-istess ħin, il-Kummissjoni tikkunsidra li l-ammont għad-danni mressaq mir-rikorrenti huwa ipotetiku u m'għandux jiġi aċċettat
mill-Qorti tal-Prim'Istanza. L-istess konklużjoni għandha tiġi imposta għad-danni patrimonjali li huma nvokaw(
)
Il-kunsiderazzjonijiet tal-Qorti tal-Prim'Istanza
70     Huwa tajjeb li nfakkru li, skond il-ġurisprudenza (sentenza tal-Qorti tal-Ġustizzja tas-27 ta' Jannar 1982, De Franceschi
vs il-Kunsill u l-Kummissjoni, 51/81, Ġabra p.117, punt 9, u Birra Wührer
et
vs Il-Kunsill u l-Kummissjoni, 256/80, 257/80, 265/80, 267/80 u 5/81, Ġabra p.85, punt 9; sentenza tal-Qorti tal-Prim'Istanza
tat-18 ta' Mejju 1995, Wafer Zoo vs il-Kummissjoni, T-478/93, Ġabra p.II - 1479, punt 49), id-dannu li għalih qed jintalab
kumpens irid ikun reali u ċert.
71     Hija r-responsabbiltà tal-parti rikorrenti li ġġib elementi ta' prova lill-Imħallef Komunitarju sabiex tiġi stabbilta l-eżistenza
u l-iskop ta' dannu bħal dan (sentenza tal-Qorti tal-Ġustizzja tal-21 ta' Mejju 1976, Roquette Frères vs il-Kummissjoni, 26/74,
Ġabra p.677, punti 22 sa 24; sentenza tal-Qorti tal-Prim'Istanza tad-9 ta' Jannar 1996, Koelman vs il-Kummissjoni, T-575/93,
Ġabra p.II - 1, punt 97, u tat- 28 ta' April 1998, Dorsch Consult vs il-Kunsill u l-Kummissjoni, T-184/95, Ġabra p.II - 667,
punt 60).
72     Ir-rikorrenti evalwaw id-dannu tagħhom mad-differenza preċiża bejn l-ammont ta' l-għajnuna li kienet ġiet stabbilita fir-Regolament
nru 1519/2000 u dik li kienet ser tiġi stabbilita kieku l-Kummissjoni ħadet in kunsiderazzjoni l-prezz Ċiniż.
73     Fl-ewwel lok, huwa tajjeb li jiġi msemmi li l-prezzijiet Ċiniżi li huma bbażaw fuqhom huma dawk miksuba minnhom mingħand l-intermedjarju
tas-servizzi diplomatiċi Spanjoli f'Pekin. Kien jikkonsisti fi prezz medju tat-tadam imħallas lill-produtturi tal-provinċja
ta' Xinjiang, li kienet tirrapreżenta, skond ir-rikorrenti, madwar 88% tal-produzzjoni Ċiniża tat-tadam ipproċessat. Dawn
iċ-ċifri ġew ikkontestati mill-Kummissjoni bħala ċifri li jirrappreżentaw medja baxxa. Mill-bqija l-Kummissjoni ma kinitx
f'pożizzjoni li tevalwa jekk dawn kinux konformi mad-dispożizzjonijiet tar-Regolament ta' bażi. Fl-istess ħin, fl-evalwazzjoni
ta' sitwazzjoni ekonomika kumplessa, is-setgħa diskrezzjonali tagħha tapplika wkoll għal konstatazzjoni ta' fatti bażiċi (ara,
f'dan is-sens, is-sentenza tal-Qorti tal-Ġustizzja tad-29 ta' Ottubru 1980, Roquette vs il-Kunsill, 138/79, Ġabra p.3333,
punt 25).
74     Fil-fatt, bil-mod kif ir-Regolament ta' bażi jikkonferixxi lill-Kummissjoni ċertu marġni ta' diskrezzjoni fl-istabbilliment
ta' l-ammont ta' l-għajnuna, huwa impossibli li tiddetermina fiċ-ċert l-impatt li kien ser ikun hemm fuq l-ammont għall-għajnuna,
li kieku l-prezz li suppost tħallas lill-produtturi Ċiniżi tat-tadam ittieħed in kunsiderazzjoni. L-Artikolu 4(1), ma jistabbilixxix
li l-għajnuna għal produzzjoni trid tkun daqs id-differenza bejn il-prezz minimu mħallas lill-produttur fil-Komunità u l-prezz
tal-materja prima tal-pajjiżi terzi prinċipali. Iżda jistabbilixxi biss limitu massimu.
75     F'dan ir-rigward, huwa tajjeb li jissemma li l-fatt li l-Kummissjoni setgħet fil-passat tiffissa l-ammont ta' l-għajnuna f'livell
li jirrifletti eżattament id-differenza bejn il-prezz minimu mħallas mill-produttur fil-Komunità u l-prezz tal-materja prima
fil-pajjiżi terzi prinċipali produtturi u esportaturi ma jobbligahiex bl-ebda mod li żżomm l-għajnuna fuq dan il-livell. L-istess
tkun qed tmur kontra l-iskop tar-Regolament ta' bażi jekk il-Kummissjoni ma tieħux in kunsiderazzjoni l-evoluzzjoni tas-sitwazzjoni
tas-swieq internazzjonali u toħloq f'eventwalità bħal din aktar diffikultà għaċ-ċirkolazzjoni tal-prodotti komunitarji.
76     Ir-rikorrenti ma jistgħux jinvokaw dritt għall-għajnuna massima li hi ekwivalenti għad-differenza bejn il-prezz minimu mħallas
lill-produtturi fil-Komunità u l-prezz tal-materja prima tal-pajjiżi terzi prinċipali wara li jittieħdu in kunsiderazzjoni
l-prezzijiet Ċiniżi.
77     Fl-istess ħin, id-dannu kkalkulat mir-rikorrenti u dettaljat fl-iskeda ta' l-Anness A.27 mar-rikors m'hemmx għalfejn ikollu
karattru ċert.
78     Peress li l-kundizzjonijiet kollha flimkien li jwasslu għar-responsabbiltà ekstrakuntrattwali tal-Komunità ma ġewx sodisfatti,
ir-rikors għandu jiġi miċħud.

Fuq l-ispejjeż
79     Skond l-Artikolu 87 (3), tar-Regoli tal-Proċedura tal-Qorti tal-Prim'Istanza, il-Qorti tal-Prim'Istanza tista' taqsam l-ispejjeż
minħabba raġunijiet eċċezzjonali. Għalkemm ir-rikorrenti tilfu, għandu jittieħed in kunsiderazzjoni, għad-deċiżjoni ta' l-ispejjeż,
li l-komportament tal-konvenuti, ma jikkonformax mad-dritt komunitarju.
80     Il-Qorti tal-Prim'Istanza għalhekk ser tagħmel apprezzament xieraq taċ-ċirkustanzi tal-każ billi tiddeċiedi li r-rikorrenti
għandom ibatu ħames partijiet minn sitta ta' l-ispejjeż u li l-Kummissjoni tbati parti waħda mis-sitt partijiet ta' l-ispejjeż
flimkien ma' l-ispejjeż propji tagħha.
Għal dawn ir-raġunijiet,
IL-QORTI TAL-PRIM’ISTANZA (it-Tielet Awla)
taqta' u tiddeċiedi:
1)
Ir-rikors huwa miċħud.
2)
Ir-rikorrenti għandhom ibatu ħames partijiet minn sitta ta' l-ispejjeż u l-Kummissjoni tbati parti waħda mis-sitt partijiet
ta' l-ispejjeż flimkien ma' l-ispejjeż proprji tagħha.
Azizi
Dehousse
Cremona
Hekk ġie deċiż f'seduta pubblika fil-Lussemburgu, fis-17 ta' Marzu 2005.
H. Jung

J. Azizi
Reġistratur

President
*
Lingwa tal-kawża: il-Franċiż.
– 	Rikors, punti 79 u 80.
– 	Replika, punti 15 u 19.
– 	 Rikors, punti 11 u 81.
– 	 Rikors, punt 67 u replika, punt 5.
– 	 Rikors, punti 82 u 83.
– 	Risposta, punti 23 u 24.
– 	Risposta, punti 12, 20 u 21.
– 	Risposta, punti 12 u 22.
– 	Risposta, p unti 12 u 40.
– 	Risposta, punt 30.
– 	Risposta, punti 34 u 35.
– 	Risposta, punt 31.
– 	Risposta, punti 44 u 45.
– 	Risposta, punt 46.
– 	Risposta, punti 47 u 48.
– 	 Replika, punt 76.
– 	 Rikors, punti 127 sa 129.
– 	 Rikors, punt 131.
– 	Risposta, punti 62 u 63.
– 	Risposta, punti 64 u 65.